AndreaBozzo/ceres-open-data-index huggingface dataset:
Uz/no citām teritorijām pārcēlušos iedzīvotāju īpatsvars statistiskajos reģionos, novados, pilsētās, pagastos (atbilstoši robežām 2025. gada sākumā), apkaimēs un blīvi apdzīvotās teritorijās salīdzinot stāvokli divos datumos (eksperimentālā statistika)

Laika periodi: 31.03.2000., 01.03.2011., 1. janvārī no 2016. līdz 2025. gadam. Neietver migrāciju no hierarhiski zemāka līmeņa teritorijas uz augstākām, kurās atrodas šī pati zemākā līmeņa teritorija (blīvi apdzīvotajām teritorijām - uz tām augstāku līmeņu teritoriju daļām, kas pārklājas ar blīvi apdzīvoto teritoriju), kā arī migrāciju uz/no nezināmām teritorijām. Nav iekļautas apkaimes un blīvi apdzīvotas teritorijas ar 10 un mazāk pastāvīgajiem iedzīvotājiem.

[Administratīvo teritoriju, teritoriālo vienību un statistisko reģionu klasifikators](https://data.gov.lv/dati/dataset/atvk).

[Ģeneralizētas teritoriālo vienību robežas](https://data.gov.lv/dati/dataset/robezas).

[Apkaimes](https://data.gov.lv/dati/dataset/apkaimes).

[Blīvi apdzīvotas teritorijas](https://data.gov.lv/dati/dataset/bat).

Eksperimentālās statistikas aprēķināšanā izmanto jaunus datu avotus un metodes, cenšoties paplašināt statistikas klāstu vai detalizācijas līmeni atbilstoši lietotāju vajadzībām. Jāatzīmē, ka eksperimentālās statistikas metodes nav nemainīgas, aprobētas un starptautiski saskaņotas un var tikt mainītas, lai pilnveidotu datu kvalitāti. CSP publicē eksperimentālo statistiku, lai saņemtu lietotāju atsauksmes, izvērtētu datu analītisko potenciālu, atbilstību realitātei un lietotāju vajadzībām. CSP uzskata, ka arī eksperimentālo datu laikrindas var būt noderīgas lietotājiem un statistikas lietotāju viedoklis ir pamats lēmuma pieņemšanai par šīs statistikas iekļaušanu Oficiālās statistikas programmā. Publicējot eksperimentālo statistiku, CSP nodrošina datu lietotājiem jaunus informācijas avotus lēmumu pieņemšanai.

Iedzīvotāju skaita aprēķins visos norādītajos periodos veikts, izmantojot ģeotelpiskos datus – adrešu punktu koordinātas un administratīvo teritoriju robežas atbilstoši Valsts zemes dienesta datiem norādītajā laika brīdī. Šādi samazinātas teritoriālo vienību robežu izmaiņu rezultātā radītās iedzīvotāju skaita svārstības attiecīgajā teritoriālajā vienībā vai administratīvajā teritorijā. Iedzīvotāji, kuru dzīvesvietas ziņu pēdējais aktualizēšanas iemesls ir dzīvesvietas reģistrācijas anulēšana, iekļauti tās administratīvās teritorijas iedzīvotāju skaitā, kurā iepriekš bija deklarēta vai reģistrēta šīs personas dzīvesvieta. Teritoriālo vienību un apkaimju dalījumā šo personu dzīvesvieta norādīta kā nezināma.

Plašāk par iedzīvotāju skaita un galveno demogrāfisko rādītāju novērtēšanu eksperimentālajā statistikā [aprakstošajos metadatos](https://stat.gov.lv/lv/metadati/8113-iedzivotaju-skaits-un-galvenie-demografiskie-raditaji-eksperimentala-statistika).

Tags: administratīvā teritorija, bat, blīvi apdzīvota teritorija, eksperimentālā statistika, migrācija, novads, pagasts, pilsēta, reģions
Organization: Centrālā statistikas pārvalde
Produkti, to grupas, kam piešķirts ES Ekomarķējums

Uzņēmumi, kuru produktiem piešķirts Eiropas Savienības Ekomarķējums no 2017. līdz 2025. gada 1.pusgadam (ieskaitot). Piezīmes: 2018., 2019., 2022. un 2024. gadā ekomarķējums nav piešķirts neviena uzņēmuma produktiem. Plašāka informācija par Eiropas Savienības ekomarķējuma piešķiršanas kārtību skatāma https://www.eva.gov.lv/lv/eiropas-savienibas-ekomarkejuma-pieskirsana.

Papildu skaidrojums:
Eiropas Savienības (ES) Ekomarķējums ir brīvprātīga sistēma, kas dibināta 1992. gadā ar mērķi popularizēt produktus, kuru ietekme uz vidi visā aprites ciklā ir iespējami maza, un lai sniegtu patērētājiem precīzu, nemaldinošu un zinātniski pamatotu informāciju par produktu ietekmi uz vidi.
Ekomarķējuma sistēmu regulē Eiropas Parlamenta un Padomes 2009. gada 25. novembra Regula (EK) Nr.66/2010 (ES Regula) par ES Ekomarķējumu. ES Regulas 4. pantā minētā kompetentā iestāde ES ekomarķējuma piešķiršanai Latvijā ir Enerģētikas un vides aģentūra atbilstoši Vides aizsardzības likuma 38. panta pirmajai daļai.
Produktus un pakalpojumus, kam piešķirts Ekomarķējums, var atpazīt pēc Ekomarķējuma logo – Ekopuķītes, kas simbolizē konkrētu vides aizsardzības, veselības aizsardzības un produktu kvalitātes standartu izpildi, ko apstiprinājusi Eiropas Komisija (EK). 

Tags: ES Ekomarķējums, Ecolabel, Ekopuķīte, produktu kvalitātes standarts, videi draudzīgs
Organization: Enerģētikas un vides aģentūra
NATURA 2000 novērtējuma nodrošināšanas izpildes gaita un rezultāti

Ietekmes uz Eiropas nozīmes īpaši aizsargajāmo dabas teritoriju NATURA 2000 novērtejuma nodrošināšanas izpildes gaita un rezultāti.
Ietekmes uz Eiropas nozīmes īpaši aizsargājamo dabas teritoriju (NATURA 2000) novērtējuma procedūrā izdotie lēmumi, nosacījumi un atzinumi par laika periodu no 2015. gada līdz 2025. gada 1.pusgadam. Piezīme: 2021. - 2025. gadā (līdz 2025. gada jūnijam) nav izdoti atzinumi par NATURA 2000 novērtējuma ziņojumiem.

Papildu skaidrojums:
Ietekmes uz Eiropas nozīmes īpaši aizsargājamo dabas teritoriju NATURA 2000 novērtējuma procedūru veic, ja paredzētā darbība var būtiski ietekmēt Eiropas nozīmes aizsargājamo dabas teritoriju (NATURA 2000). Ietekmes uz NATURA 2000 procedūra nepieciešama likuma „Par ietekmes uz vidi novērtējumu” 4. prim pantā noteiktos gadījumos un to veic saskaņā ar Ministru kabineta 2011. gada 19. aprīļa noteikumiem Nr. 300 „Kārtība, kādā novērtējama ietekme uz Eiropas nozīmes aizsargājamo dabas teritoriju (NATURA 2000)”. Plašāka informācija pieejama: https://www.eva.gov.lv/lv/ietekmes-uz-natura-2000

Tags: NATURA 2000, ietekme uz ĪADT
Organization: Enerģētikas un vides aģentūra
Stratēģiskā IVN nodrošināšanas izpildes gaita un rezultāti (lēmumi)

Stratēģiskā ietekmes uz vidi  novērtējuma (Stratēģiskais IVN) procedūrā izdotie lēmumi par stratēģiskā ietekmes uz vidi novērtējuma piemērošanu vai nepiemērošanu (par laika periodu sākot no 2015. gada līdz 2025. gada 1.pusgadam).

Papildu skaidrojums: 
Stratēģiskais IVN ir ietekmes uz vidi novērtējums plānošanas dokumentam, kura īstenošana var būtiski ietekmēt vidi, arī vides pārskata sagatavošana, apspriešana, sabiedrības iesaistīšana vides pārskata apspriešanā un konsultāciju veikšana, vides pārskata un tā apspriešanas rezultātu ņemšana vērā plānošanas dokumenta sagatavošanā un izmantošana lēmumu pieņemšanai, kā arī informācijas sniegšana par pieņemto lēmumu šajā likumā noteiktajā kārtībā. Stratēģiskais IVN nepieciešams likuma „Par ietekmes uz vidi novērtējumu” 4. panta trešajā, ceturtajā un piektajā daļā noteiktos gadījumos, un to veic saskaņā ar Ministru kabineta 2004. gada 23. marta noteikumu Nr. 157 “Kārtība, kādā veicams ietekmes uz vidi stratēģiskais novērtējums” prasībām. Plašāka informācija pieejama: https://www.eva.gov.lv/lv/darbibas-jomas-strategiskais-ietekmes-uz-vidi-novertejums

Tags: Stratēģiskais IVN
Organization: Enerģētikas un vides aģentūra
Poligonos apglabāto atkritumu daudzums

Tiek apkopota informācija par apglabāto atkritumu daudzumu Latvijas atkritumu poligonos (norādot apglabāto  atkritumu klasi).

Tags: augsvērtīgā datu kopa
Organization: Latvijas Vides, ģeoloģijas un meteoroloģijas centrs
Valsts budžeta un pašvaldību budžetu izpildes gada pārskata dati

Datu kopās apkopota informācija par budžeta ieņēmumiem un izdevumiem, sadalīta pēc valdības funkcijām un ekonomiskās klasifikācijas kodiem šādās grupās:

__•	Valsts budžeta iestādes, ministrijas un centrālās valsts iestādes__ – dati pieejami dalījumā pa ministrijām, programmām un apakšprogrammām, aptverot pamatbudžetu, speciālo budžetu, kā arī ziedojumus un dāvinājumus;
<p></p>
__•	No valsts budžeta daļēji finansētas atvasinātas publiskas personas, to izveidotās iestādes un budžeta nefinansētas iestādes__ – dati pieejami dalījumā pa ministrijām, attiecināmi uz pamatdarbību, ziedojumiem un dāvinājumiem;
<p></p>
__•	Pašvaldības un to padotības iestādes__ – dati sakārtoti pa novadiem, ietverot pamatbudžetu, ziedojumus un dāvinājumus.</p></p>


###Datu kopās lietotie aiļu apzīmējumi:

Gads – gads (pārskata periods), par kuru tiek sniegti dati;

Ministrija – ministrijas nosaukums;

Novads – valstspilsētas vai novada nosaukums;

Iestāde – ministrijas vai pašvaldības iestādes nosaukums;

Iestades_Reg_Nr – iestādes reģistrācijas numurs;

Budzets_Veidlapas_nosaukums – veidlapas nosaukums ePārskatu sistēmā;

Programma_Apaksprogramma – programmas vai apakšprogrammas kods un nosaukums;

Tips – apzīmējums norāda vai konkrētās rindas dati ir iestādes pamatdati, vai konsolidējamā summa (konsolidācijā iesaistīto iestāžu savstarpējo darījumu izslēgšana), vai korekcija (vienotas uzskaites kārtības nodrošināšana);

Funkcija_zemakais – funkciju klasifikācijas kods atbilstoši pielikumam Ministru kabineta 2005. gada 13. decembra noteikumiem Nr. 934 ["Noteikumi par budžetu izdevumu klasifikāciju atbilstoši funkcionālajām kategorijām"][1];

Funkcija_Liela – funkciju klasifikācijas koda augstākais līmenis;

ien_izd – apzīmējums norāda, vai konkrētās rindas dati ir ieņēmumi vai izdevumi;

EKK – ekonomiskās klasifikācijas kods. Ieņēmumu kods atbilstoši pielikumam Ministru kabineta 2005. gada 27. decembra noteikumiem Nr. 1032 ["Noteikumi par budžetu ieņēmumu klasifikāciju"][2] . Izdevumu kods atbilstoši pielikumam Ministru kabineta 2005. gada 27. decembra noteikumiem Nr. 1031 ["Noteikumi par budžetu izdevumu klasifikāciju atbilstoši ekonomiskajām kategorijām"][3] ;

EKK_nosaukums – ekonomiskās klasifikācijas koda nosaukums;

Summa_EUR – summa eiro.
[1]: https://likumi.lv/ta/id/123806
[2]: https://likumi.lv/ta/id/124831
[3]: https://likumi.lv/ta/id/124833

Dati izgūti no Valsts kases epakalpojuma _“ePārskati”_.

Tags: Pašvaldības, Valsts budžets, Valsts kase, ieņēmumi, izdevumi
Organization: Valsts kase
Pazemes ūdensobjekti WMS

azemes ūdensobjekti ir poligonveida shp fails, kurā apkopti 14 Latvijas pazemes ūdenobjekti atbilstoši to ģeogrāfiskajam novietojumam un to raksturojums atbilstoši Direktīvas 2000/60/EK II pielikuma 2. punkta 2.1. apakšpunktam. Latvija pazemes ūdeņu rajonu apgabalu robežas un starptautiskais pazemes ūdeņu rajona nosaukums. Dati sagatavoti INSPIRE GML un ESRI File geodatabase formātos (https://geolatvija.lv/main?geoProductId=153)

Tags: infoMapAccessService, inspireidentified
Organization: ĢEOLatvija.lv
LAD veiktās izmaksas EJZF un EJZAF fondiem pa novadiem un pagastiem

Informācija par Lauku atbalsta dienesta (LAD) veiktajām izmaksām kalendārajā gadā Eiropas Jūrlietu, zivsaimniecības un akvakultūras fonda (EJZAF) un Eiropas Jūrlietu un zivsaimniecības fonda (EJZF) projektiem pa novadiem un pagastiem

Tags: Augstvērtīga datu kopa, Lauku atbalsta dienests
Organization: Lauku atbalsta dienests
Publiskās pārvaldes pienākumu izpilde

Pārskatā ir atspoguļota informācija par publiskai pārvaldei noteikto pienākumu izpildi saskaņā ar Energoefektivitātes likumā noteiktajām prasībām.

Tags: Energoefektivitāte, Energoefektivitātes likums, Publiskā pārvalde, augstvērtīgā datu kopa
Organization: Būvniecības valsts kontroles birojs
AS "Latvijas valsts meži" teritoriālā dalījuma dati

AS "Latvijas valsts meži" (LVM) uzņēmuma teritoriālā dalījuma vienību datu kopa ar datiem par LVM reģioniem, meža iecirkņiem un meža novadiem (spēkā no 2025.gada 1.jūlija).

Reģionu datu slānis satur informāciju par uzņēmuma astoņām primārā strukturālā dalījuma vienībām, kuru teritorijās tiek realizēta ilgtspējīga valsts mežu apsaimniekošana, pārvaldes funkcijas un piedāvāti saražotie produkti un pakalpojumi.

Meža iecirkņi un meža novadi (spēkā no 2025.gada 1.jūlija) ir vieni no uzņēmumā izmantotajām sekundārajām teritoriālā dalījuma vienībām.

Tags: LVM, LVM reģioni, meža iecirkņi, meža novadi, mežsaimniecība
Organization: AS “Latvijas valsts meži”
Stratēģiskā IVN nodrošināšanas izpildes gaita un rezultāti (atzinumi)

Stratēģiskā ietekmes uz vidi novērtējuma (Stratēģiskais IVN) procedūrā izdotie atzinumi par plānošanas dokumentu un vides pārskatu (par laika periodu sākot no 2015. gada).

Papildu skaidrojums:
Stratēģiskais IVN ir ietekmes uz vidi novērtējums plānošanas dokumentam, kura īstenošana var būtiski ietekmēt vidi, arī vides pārskata sagatavošana, apspriešana, sabiedrības iesaistīšana vides pārskata apspriešanā un konsultāciju veikšana, vides pārskata un tā apspriešanas rezultātu ņemšana vērā plānošanas dokumenta sagatavošanā un izmantošana lēmumu pieņemšanai, kā arī informācijas sniegšana par pieņemto lēmumu šajā likumā noteiktajā kārtībā. Stratēģiskais IVN nepieciešams likuma „Par ietekmes uz vidi novērtējumu” 4. panta trešajā, ceturtajā un piektajā daļā noteiktos gadījumos, un to veic saskaņā ar Ministru kabineta 2004. gada 23. marta noteikumu Nr. 157 “Kārtība, kādā veicams ietekmes uz vidi stratēģiskais novērtējums” prasībām. Plašāka informācija pieejama: https://www.eva.gov.lv/lv/darbibas-jomas-strategiskais-ietekmes-uz-vidi-novertejums


Tags: Stratēģiskais IVN, plānošanas dokumenti, vides pārskats
Organization: Enerģētikas un vides aģentūra
Objekti, kuriem jāizstrādā rūpniecisko avāriju novēršanas programma vai drošības pārskats

Objekti, kuriem jāizstrādā rūpniecisko avāriju novēršanas programma vai drošības pārskats saskaņā ar  Ministru kabineta 2016. gada 1. marta noteikumu Nr. 131 "Rūpniecisko avāriju riska novērtēšanas kārtība un riska samazināšanas pasākumi" (Noteikumi Nr. 131) 15. un 16. punkta prasībām.

Papildu skaidrojums:
Noteikumi Nr. 131 “Rūpniecisko avāriju riska novērtēšanas kārtība un riska samazināšanas pasākumi” nosaka ar bīstamajām ķīmiskajām vielām un bīstamajiem maisījumiem saistīto rūpniecisko avāriju riska novērtēšanas kārtību un riska samazināšanas pasākumus un norāda, uz kurām vielām un kuriem maisījumiem (atkarībā no to daudzuma un bīstamības pakāpes) šī kārtība un šie pasākumi attiecas. Rūpniecisko avāriju novēršanas programmu izstrādā, ja ir spēkā viens no Noteikumu Nr. 131 “Rūpniecisko avāriju riska novērtēšanas kārtība un riska samazināšanas pasākumi” 15. punkta nosacījumiem, savukārt - drošības pārskatu, ja ir spēkā viens no šo noteikumu 16. punkta nosacījumiem. Atbilstoši Ķīmisko vielu likuma 11. panta trešajai daļai Enerģētikas un vides aģentūra izvērtē rūpniecisko avāriju novēršanas programmu un drošības pārskatu.  Plašāka informācija pieejama: https://www.eva.gov.lv/lv/rupniecisko-avariju-riska-novertejums.


Rūpniecisko avāriju riska novērtējuma procedūras shēma pieejama: https://www.eva.gov.lv/lv/rupniecisko-avariju-riska-novertejums



Tags: DP, RANP, Rūpniecisko avāriju riska objekti, bīstamās ķīmiskās vielas, drošības pārskats, riska objekti, rūpniecisko avāriju novēršanas programma
Organization: Enerģētikas un vides aģentūra
IVN nodrošināšanas izpildes gaita un rezultāti

Ietekmes uz vidi novērtējuma (IVN) procedūrā izdotie atzinumi (ar izdoto atzinumu saistītie lēmumi, programmas) sākot no 2015. gada.

Papildu skaidrojums:
Enerģētikas un vides aģentūra ir kompetentā institūcija, kas likumā noteiktajā kārtībā koordinē un pārrauga ietekmes uz vidi novērtējumu likuma „Par ietekmes uz vidi novērtējumu” 6. panta pirmās daļas izpratnē.
IVN ir vairākstadiju procedūra, kuras pielietošana ir nepieciešama pirms nozīmīgu objektu būvniecības, kas var atstāt nelabvēlīgu ietekmi uz vidi. Šī procedūra ietver pasākumu kopumu, kas paredz esošā vides stāvokļa izpēti paredzētajā teritorijā, objekta ietekmes uz vidi izpēti, priekšlikumu izstrādi nelabvēlīgo ietekmju samazināšanai vai novēršanai, kā arī nepieciešamo monitoringa prasību izstrādi paliekošo ietekmju novērošanai. IVN procedūra nepieciešama likuma „Par ietekmes uz vidi novērtējumu” 4. panta pirmajā daļa noteiktajām darbībām, un to veic saskaņā ar Ministru kabineta 2015. gada 13. janvāra noteikumu Nr. 18 “Kārtība, kādā novērtē paredzētās darbības ietekmi uz vidi un akceptē paredzēto darbību” prasībām.  Plašāka informācija pieejama: https://www.eva.gov.lv/lv/ietekmes-uz-vidi-novertejums-ivn

Tags: IVN, IVN atzinumi, IVN lēmumi, IVN programmas, ietekmes uz vidi novērtējums
Organization: Enerģētikas un vides aģentūra
LAD veiktās izmaksas ELFLA fonda platību maksājumiem pa novadiem un pagastiem

Informācija par Lauku atbalsta dienesta (LAD) veiktajām izmaksām kalendārajā gadā Eiropas Lauksaimniecības fonda lauku attīstībai (ELFLA) platību maksājumiem pa novadiem un pagastiem

Tags: Augstvērtīga datu kopa, Lauku atbalsta dienests
Organization: Lauku atbalsta dienests
LAD veiktās izmaksas ELFLA fonda investīciju projektiem pa novadiem un pagastiem

Informācija par Lauku atbalsta dienesta (LAD) veiktajām izmaksām kalendārajā gadā Eiropas Lauksaimniecības fonda lauku attīstībai (ELFLA) investīciju projektiem pa novadiem un pagastiem

Tags: Augstvērtīga datu kopa
Organization: Lauku atbalsta dienests
Zemes pārskata sagatavošanai nepieciešamie Valsts zemes dienesta dati

Datu kopa sagatavota, pamatojoties uz 2017. gada 17. janvāra Ministru kabineta noteikumu Nr. 35 "[__Zemes pārskatā iekļaujamās informācijas sagatavošanas kārtība__](https://likumi.lv/ta/id/288233-zemes-parskata-ieklaujamas-informacijas-sagatavosanas-kartiba)" 3.5. punktā noteikto.

Dati atlasīti atbilstoši šo noteikumu pielikuma 5. punktā minētajiem nosacījumiem, ņemot vērā arī Ministru Kabineta noteikumu projekta anotāciju.

__Dati ir sadalīti pēc administratīvo teritoriju zemākā līmeņa vienībām__: 

* valstspilsēta, 
* novada valstspilsēta, 
* novada pilsēta, 
* novada pagasts vai novads (ja novads nav sadalīts pagastos).

__Kopplatība__ tiek noteikta, summējot attiecīgo zemes vienību lietošanas mērķu platības.

Nosakot __īpašumu skaitu__, ja vienā īpašumā ietilpst zemes vienības gan ar __lauksaimniecības__, gan __mežsaimniecības__ zemes lietošanas mērķi, īpašums tiek pieskaitīts tai lietošanas mērķa grupai, kurā tā kopplatība ir lielāka.

Ja lauksaimniecības un mežsaimniecības zemes kopplatības ir vienādas, īpašums tiek pieskaitīts lauksaimniecības lietošanas mērķa grupai.

Ja īpašuma zemes vienības atrodas dažādās administratīvajās teritorijās, īpašums tiek attiecināts uz to teritoriju, kurā ir lielākā zemes vienības (vai vienību) kopplatība.

Atlasot datus atbilstoši šo __noteikumu pielikuma 5.5.1. un 5.6.1. punktiem__, tiek iekļauti tikai tie gadījumi, kad nekustamais īpašums sastāv __tikai no vienas zemes vienības__, kas atbilst konkrētajai lietošanas mērķa grupai.

Tags: Kadastra informācijas sistēma, Nekustamā īpašuma valsts kadastra informācijas sistēma, VZD, Valsts zemes dienests, administratīvā teritorija, kadastrs, zemes vienība, zemes vienības
Organization: Valsts zemes dienests
Statistika par izlozēm

Neto apgrozījums un peļņa vai zaudējumi no skaitļu izložu un momentloteriju realizācijas ieņēmumiem no 2015. - 2023. gadam (veselos euro)

Tags: azartspēles, izlozes, momentloterijas, skaitļu izlozes
Organization: Izložu un azartspēļu uzraudzības inspekcija
Cēsu novada iedzīvotāju aptaujas rezultāti

Datu kopa satur informāciju par 2020. un 2021. gada Cēsu novada iedzīvotāju aptaujas rezultātiem.
2020. gada aptauja: 998 respondentu atbildes, aptaujas norises laiks no 13.novembra līdz 3.decembrim (apzināti Cēsu pilsētas un Vaives pagasta iedzīvotāji).
2021. gada aptauja: 1136 respondentu atbildes, aptaujas laiks no 23.novembra līdz 13. decembrim (apzināti Cēsu novada iedzīvotāji).
2022. gada aptauja: 1583 respondentu atbildes (apzināti Cēsu novada iedzīvotāji).
2023. gada aptauja: 1645 respondentu atbildes (apzināti Cēsu novada iedzīvotāji).
2024. gada aptauja: 465 respondentu atbildes (apzināti Cēsu novada iedzīvotāji).

Aptaujas rezultāti vizuālā un interaktīvā veidā pieejami Cēsu novada pašvaldības mājaslapā, sadaļā Pašvaldība: Publiskie pārskati (https://www.cesis.lv/lv/pasvaldiba/dokumenti/publiskie-parskati/). 

Tags: Cēsu novada iedzīvotāju aptauja, Cēsu novada pašvaldība, aptaujas rezultāti, iedzīvotāju aptaija 2022, iedzīvotāju aptauja 2020, iedzīvotāju aptauja 2021, iedzīvotāju aptauja 2023, iedzīvotāju aptauja 2024
Organization: Cēsu novada pašvaldība
Vides troksnis

Lai novērtētu dažādu vides trokšņa avotu radītā trokšņa kopējo iedarbību vai noteiktu vispārīgu vides trokšņa prognozi noteiktai teritorijai, tiek izstrādātas trokšņa stratēģiskās kartes. Ministru kabineta 07.01.2014. noteikumi Nr.16 “Trokšņa novērtēšanas un pārvaldības kārtība” nosaka, ka VSIA “Latvijas Vides, ģeoloģijas un meteoroloģijas centrs” (LVĢMC) ir atbildīgs par sagatavotās trokšņa informācijas apkopošanu un ziņošanu Eiropas Vides aģentūrai, kā arī atbildīgs par trokšņa stratēģisko karšu izstrādes atbildīgo organizāciju saraksta publicēšanu un uzturēšanu LVĢMC mājas lapā. Institūcijas, kuras atbildīgas un nodrošina trokšņa stratēģisko karšu un attiecīgo rīcības plānu izstrādi un apstiprināšanu ir Rīgas domes Mājokļu un vides departaments un Satiksmes ministrija.

Tags: augstvērtīgā datu kopa
Organization: Latvijas Vides, ģeoloģijas un meteoroloģijas centrs
Izglītojamo skaits ar ilgstoši neattaisnotiem kavējumiem pašvaldību pakļautības pamata un vidējās vispārējās izglītības iestādēs un kavējumu iemesli

Izglītojamo skaits ar ilgstoši neattaisnotiem kavējumiem pašvaldību pakļautības pamata un vidējās vispārējās izglītības iestādēs un šiem izglītojamiem atzīmētie neattaisnoto kavējumu iemesli (vienam izglītojamam var būt atzīmēti vairāki kavējumu iemesli). Par ilgstoši neattaisnotiem kavējumiem tiek uzskatīti tie, kas perioda ietvaros pārsniedz 20 stundas.
Avots: Valsts izglītības informācijas sistēma (VIIS), operatīvie dati.

Tags: IZM, Izglītojamie, Izglītības un zinātnes ministrija, audzēkņi, izglītojamie, izglītība, kavējumi, neattaisnotie kavējumi, pašvaldība, skolas, skolēni
Organization: Izglītības un zinātnes ministrija
LAD veiktās izmaksas ELGF fonda pasākumiem pa novadiem un pagastiem

Informācija par Lauku atbalsta dienesta (LAD) veiktajām izmaksām kalendārajā gadā Eiropas Lauksaimniecības garantiju fonda (ELGF) pasākumiem pa novadiem un pagastiem

Tags: Augstvērtīga datu kopa
Organization: Lauku atbalsta dienests
Kūdras atradnes un iegulas <10 ha (punktveida ģeotelpiskie dati)

Datu kopā atrodama informācija par Latvijas teritorijā izvietotajām kūdras iegulām <10 ha (punktveida ģeotelpiskie dati). Dati sagatavoti, par pamatu izmantojot 1962. un 1980.gada kūdras fondu, kā arī visus Valsts ģeoloģijas fondā pieejamos agrāk veiktos kūdras meklēšanas darbu pārskatus. Dati sagatavoti ERAF projekta “Inovācija kūdras izpētē un jaunu to saturošu produktu izveidē” ietvaros, kas realizēts laika posmā no 2010. gada 1.novembra līdz 2013.gada 31.oktobrim.

_Tīmekļa pakalpes skatīšanas (WMS) un lejupielādes (WFS) veidā ir pieejamas un aplūkojamas, izmantojot brīvpieejas ģeotelpisko datu skatīšanas un apstrādes programmatūru QuantumGIS (QGIS)._

Organization: Latvijas Vides, ģeoloģijas un meteoroloģijas centrs
Kūdra atradnes un iegulas  >10 ha (poligonveida ģeotelpiskie dati)

Datu kopā atrodama informācija par Latvijas teritorijā izvietotajām kūdras atradnēm un iegulām (poligonveida ģeotelpiskie dati). Dati sagatavoti, par pamatu izmantojot 1962. un 1980.gada kūdras fondu, visus Valsts ģeoloģijas fondā pieejamos agrāk veiktos kūdras meklēšanas darbu pārskatus, kā arī kūdras atradņu detālās izpētes un invetarizācijas darbu pārskatus. Dati sagatavoti ERAF projekta “Inovācija kūdras izpētē un jaunu to saturošu produktu izveidē” ietvaros, kas realizēts laika posmā no 2010. gada 1.novembra līdz 2013.gada 31.oktobrim.

_Tīmekļa pakalpes skatīšanas (WMS) un lejupielādes (WFS) veidā ir pieejamas un aplūkojamas, izmantojot brīvpieejas ģeotelpisko datu skatīšanas un apstrādes programmatūru QuantumGIS (QGIS)._

Organization: Latvijas Vides, ģeoloģijas un meteoroloģijas centrs
Derīgo izrakteņu (būvmateriālu izejvielu, kūdras, sapropeļa un dziedniecības dūņu) krājumi

Datu kopa sniedz informāciju par Latvijas teritorijā izplatītajiem derīgo izrakteņu krājumiem / resursiem (atradnes, prognozēto resursu laukumi, iegulas) statusiem un kategorijām. Krājumu ģeotelpiskais pārklājums ir ~40% ierakstu. Tīmekļa pakalpē iekļauti tikai tie ieraksti, kam ir ģeotelpiskie dati. Zemes dzīļu informācijas sistēmas datu kvalitātes pārbaude un informācijas papildināšana ir nepārtraukts process.

_Tīmekļa pakalpes skatīšanas (WMS) un lejupielādes (WFS) veidā ir pieejamas un aplūkojamas, izmantojot brīvpieejas ģeotelpisko datu skatīšanas un apstrādes programmatūru QuantumGIS (QGIS)._

Organization: Latvijas Vides, ģeoloģijas un meteoroloģijas centrs